Універсітэт лагістыкі Кюнэ

Універсітэт лагістыкі Кюнэ — Вышэйшая школа прыкладных навук па лагістыцы і менеджменце () — нямецкая прыватная вышэйшая навучальная і навукова-даследчая ўстанова з сядзібай у горадзе Гамбург.

 Агульная характарыстыка 
Універсітэт кіруецца Некамерцыйным таварыствам з абмежаванай адказнасцю «Універсітэт лагістыкі Кюнэ», адзіным акцыянерам якога з’яўляецца Дабрачынны фонд Кюнэ, які знаходзіцца ў Швейцарыі. Гэты фонд садзейнічае развіццю адукацыі і прафесійнай падрыхтоўкі, а таксама даследаванням і навуцы ў транспартнай індустрыі і лагістыцы.

Установа складаецца з двух факультэтаў: факультэта аперацый і тэхналогій і факультэта лідарства і менеджменту.

У цяперашні час у ВНУ налічваецца 22 прафесара, якія займаюцца даследаваннямі ў галіне лагістыкі, менеджменту і карпаратыўнага кіравання.

 Праграмы навучання 
 Бакалаўр дзелавога адміністравання (міжнародны менеджмент, устойлівае кіраванне, кіраванне ланцугамі паставак, інфармацыйныя сістэмы кіравання)
 Магістр менеджменту (стварэнне кошту, лічбавая трансфармацыя)
 Магістр ў галіне глабальнай лагістыкі і сістэм кіравання ланцугамі паставак
 Магістр ў галіне кіравання глабальнымі ланцугамі паставак
 Магістр дзелавога адміністравання ў галіне лідарства і кіравання ланцугамі паставак
 Дактарантура (PhD)

 Спасылкі 

 Афіцыйная інтэрнэт-старонка ўстановы 

Катэгорыя:Універсітэты Германіі
Катэгорыя:Гамбург
Катэгорыя:Эканамічныя ўніверсітэты